Vika 08

Samandráttur.

Línuskip. Eitt ísfiskalínuskip er til fiskarí. Tað fiskar mest hýsu og tosk og landar fyrst í vikuni. Helst fer okkurt annað avstað í næstum. Átta frystilínuskip eru til fiskarí. Tvey fiska í føroyskum sjógvi, fimm í íslendskum sjógvi og so er eitt í eystaurgrønlandi.. Tey fáa ein blanding av toski, hýsu, longu, brosmu og so nakað av øðrum fiskasløgum.

Útróður: Streymurin er harður alla vikuna, men tað verður hampuligt veður onkran dag í vikuni, so kanska tað verður nakað av útróðri.Fiskaríið er brúkiligt. Bátarnir fáa mest av hýsu og so nakað av toski.

Djúpvatnstrolarar: Ein er á svartkalvaveiðu, møguliga landar hann síðst í vikuni. Hin er á beding.

Partrolarar: Seks pør eru til fiskarí og kemur okkurt parið at landa í vikuni. Øll fiska upsa, men fáa eisini eitt sløð av hvítum fiski, serliga longu og hýsu. Smáligt fiskarí.

Trolbátar: Tríggir eru á Skeivabanka og ein er eystanfyri. Teir fiska allir havtasku. Tveir eru norðanfyri og fiska hýsu, tosk og nakað av flatfiski. Allir landa í vikuni.

Garnaskip: Tvey garnaskip fiska svartkalva. Fiskaríð er brúkiligt. Eitt fiskar havtasku. Fiskaríið hjá tí, er eisini brúkiligt. Øll garnaskipini landa í vikuni.

Heinta veðri Windy her, frá DMI her ella Belgingur her

Heinta alla metingina her

**Mett nøgd**

Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá trol og útróðrabátum og sum hjáveiða frá øðrum skipabólkum. |  |  | X |
| **Hýsa** | Frá trol og útróðrabátum og sum hjáveiða frá øðrum skipabólkum. |  | X |  |
| **Hvítingur** | Mest sum hjáveiða |  |  | X |
| **Upsi** | Nakað av upsa frá partrolarunum |  |  | X |
| **Brosma** | Mest sum hjáveiða. |  |  | X |
| **Longa** | Mest sum hjáveiða. |  |  | X |
| **Kongafiskur** | Mest sum hjáveiða. |  |  | X |
| **Steinbítur/Liri** | Mest sum hjáveiða. |  |  | X |
| **Havtaska** | Frá einum garnaskipið, fýra trolbátum og sum hjáveiða frá ørðum skipabólkum. |  |  | X |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum, møguliga einum trolara og sum hjáveiða frá ørðum skipabólkum. |  | X |  |
| **Reyðsprøka** | Bert sum hjáveiða |  |  | X |
| **Tunga** | Bert sum hjáveiða |  |  | X |
| **Blálonga** | Bert sum hjáveiða. |  |  | X |